“Ek het geen twyfel daaroor dat Zuma Suid-Afrika se Mugabe is nie,” skryf die bekende Tim du Plessis op Netwerk 24. Hiermee het Tim ’n veel wyer bedoeling as dat albei regeringshoofde ’n geneigdheid het om op ongeleë tye, soos tydens parlementêre toesprake, ’n uiltjie te knip.
Ten spyte van baie jare waarin Suid-Afrika homself in die voet geskiet het, soos om oorhaastig uiters verdagte verkiesings in Zimbabwe vry en regverdig te verklaar, en Zuma se absolute stilswye toe Mugabe tydens ’n besoek aan Suid-Afrika ’n wit kameraman vieslik rassisties beledig het, was bilaterale betrekking nooit absoluut genormaliseer nie.
In Mugabe se boekie is die regering se versuim om byvoorbeeld ’n stokkie voor ’n onafhanklike regsproses te steek waardeur slagoffers van plaasonteienings in Zimbabwe in Suid-Afrika kompensasie kan verkry deur nie-diplomatieke Zimbabwiese eiendom in Suid-Afrika te verkoop, ’n teken van ruggraatloosheid. Ook die onlangse Zimbabwiese verbod op die invoer van ’n wye reeks Suid-Afrikaanse produkte het strammigheid veroorsaak.
’n Besoek aan Zimbabwe was nou Zuma se eerste buitelandse ekskursie ná sy mees onlangse blitsbesoek aan Suid-Afrika waartydens die OB se staatskapingsverslag op die lappe gekom het.
’n Voormalige premier van Mpumalanga is vreeslik deur die politieke weerlig gepiets nadat hy gesê het dit is in die haak vir politici om kluitjies te bak. In die konteks van gedekoloniseerde diplomatieke protokol is dit egter skynbaar ’n gegewe.
Amptelik is die besoek aan Zimbabwe gebring vir die eerste sitting van die bilaterale kommissie tussen die twee lande. Enige teken van ’n onlekkerte tussen die twee lande sou uiters ongewens wees.
By hierdie gehoor word die indruk geskep dat Zuma internasionaal hoog aangeslaan word, en dat dit eintlik ’n geval is van ’n profeet wat nie (oral) in sy eie land geëer word nie. Hiermee voed hy belangrike ondersteuningsbasisse soos die ANC se vroue- en jeugliga, en dit op ruim bydraes van die belastingbetalers.
Miskien moet Zuma, soos sy pionne rondom hom in die stof byt, kennis neem van ’n (Westerse) waarheid: “Ver van jou goed, naby jou skade.”
Genade! Kan my nie indink as zuma so oud soos mugabe moet en die ANC hom nie uitskop, wat sal word en oorbly van onse land nie.
In my lewe het ek nie van geweet dat ‘n mens so dikvellig kan wees soos ons agbare president nie. Het glad al in die openbaar onomwonde gesê dat hy nie sal bedank nie. Natuurlik sal hy nie van sy soustrein wil afklim nie! Ek wonder net of hy besef dat die howe nie onder sy invloed is nie – dit het ons die afgelope week gesien. Ek begin toenemend besef dat die mense wat hom die trekpas kan gee, self soveel geraamtes in die kas het dat hulle nie sal waag om dit te doen nie. Dis ‘n klassieke geval van ” Die wat kan, wil nie, en die wat wil, kan nie”.
“In die jongste voorval is ŉ man oor die naweek van sy Toyota Yaris gekaap nadat hy twee onbekende mans opgelaai het, wat langs die R511 geryloop het. Toe die motoris die N14 nader, het die mans ŉ vuurwapen op hom gerig, hom uit sy motor gedwing en daarmee weggery,” het Moloto gesê.
As jy in vandag se tyd nog rylopers wil oplaai maak jy jouself ‘n teiken. Die area is ook bekend vir prostitute, vroulik en manlik. Dit laat mens wonder. Ek is woonagtig in die spesifieke area en sien hierdie dinge.
Diegene wie in hierdie eeu nog rylopers oplaai, of dit nou mans of vroue is, se kop moet gelees word. Jy verdien om gekaap te word. In Suid Afrika is nie plek vir barmhartige Samaritaan nie. Dit behoort jy mos noual te weet tensy jy jou lyf volstruis hou en kop onder die sand gedruk staan en voorgee alles is doodreg
Lyk my mense leer nooit nie. Jy laai NIEMAND op nie. Somtyds gebruik hulle kinders langs die pad om jou te verplig om te stop. Ry verby. Jy gaan nie geseën word vir die goeie daad wat jy verrig het nie.
Heng Rina, gee ‘n bietjie jou raad oor hoe die miljoene gebruik moet word om die probleem aan te spreek? Makliker gesê as gedaan, nê? So gedink.